|  |  |
| --- | --- |
| Naziv obuke | e) UPRAVLJANJE PROJEKTNIM CIKLUSOM I PRIPREMA PROJEKATA ZA POTREBE PROGRAMIRANJA PRETPRISTUPNE POMOĆI EUROPSKE UNIJE |
| Sadržaj obuke | 1. **Projekti i programi kao okosnice promjena**
2. **Uloga programa i projekata kao instrumenata za implementiranje politika u upravi u BiH**
3. **Programiranje pretpristupne pomoći EU**
* Upravljanje projektnim ciklusom (PCM)
* Dokumenti i procesi u fazi programiranja
* Institucionalni ustroj
* Uloga strategija
* Sektorski pristup
* Razvoj projekata
* Ključne analize i razvoj interventne logike (LF)
* Obrazac projektai Obrazac projektnog zadatka *(Terms of Reference* - ToR)
1. **Proračun**
* Preporuke za izradu
* Struktura proračuna
* Izračun
* Aktivnosti
 |
| Trajanje obuke izraženo brojem akademskih sati | * Klasična obuka u učionici: 16 akademskih sati, to jest 2 dana po 8 akademskih sati
* Webinar: 10 akademskih sati, to jest 2 dana po 5 akademskih sati
 |
| Opis obuke | Upravljanje projektnim ciklusom ili *Project Cycle Management (PCM*) jedinstvena je metodologija kojom se planiraju i provode projekti/programi koji se financiraju iz različitih fondova EU. PCM se istodobno koristi kao metodologija za programiranje pomoći unutar neke financijske linije ili nekog fonda, ali i za pripremu i realizaciju pojedinačnog projekta.Pri upravljanju projektnim ciklusom upotrebljava se standardna PCM terminologija, čime je olakšano razumijevanje utjecaja projekta/programa na one koji su njegovi izravni ili neizravni korisnici. U PCM konceptu važnu ulogu ima logička matrica projekta. Pristup logičke matrice (*Logical Framework Approach*) predstavlja metodologiju planiranja, upravljanja i evaluacije projekata. On uključuje analizu sudionika, problema (problemsko stablo – *problem tree*), ciljeva i strategija, pripremu same logičke matrice i rasporeda aktivnosti i sredstava.Na temelju dobro razrađenog projektnog pristupa može se postići jasna razlika između ciljeva projekta i načina njihovog postizanja. Projektni ciklus sastoji se od nekoliko faza, koje uključuju: programiranje, identifikaciju, formulaciju i ocjenjivanje projektnih prijedloga, provedbu projekta te, u konačnici, evaluaciju ili ocjenjivanje. U slučaju programiranja pomoći stečena iskustva se primjenjuju u novom ciklusu programiranja. Na sličan način mogu se ocijeniti i programi EU.Budući da EU isključivo odobrava projektne prijedloge koji su vezani u PCM, od iznimnog je značaja da državni službenici na svim razinama prolaze ovakve seminare i usvajaju ove specifične vještine. |
| Ciljevi obuke | * Upoznati polaznike s programiranjem pretpristupne pomoći EU u BiH i fazama projektnog ciklusa.
* Upoznati polaznike s razlikom između procesa programiranja i procesa izrade projekata.
* Upoznati polaznike s koracima koji prethode izradi projekta.
* Upoznati polaznike s ulogom matrice logičkog okvira.
* Upoznati polaznike s osnovnim elementima proračuna i procesima financiranja i kofinanciranja.
* Upoznati polaznike s ToR-om i svrhom njegove izrade.
 |
| Ciljna skupina polaznika | * Članovi tijela u sustavu koordinacije procesa europskih integracija i ostalih struktura uspostavljenih za potrebe procesa europskih integracija i državni službenici koji obavljaju poslove:
* strateškog planiranja, programiranja, monitoringa i evaluacije pomoći EU.
* Znanstveni i stručni djelatnici, studenti dodiplomskih, poslijediplomskih i doktorskih studija u oblasti europskih integracija, novinari, predstavnici nevladinih organizacija, uposleni u javnim poduzećima i nezaposleni.
 |
| Ishodi učenja | * Polaznici su stekli osnovna znanja o upravljanju projektnim ciklusom (PCM) prema EU metodologiji.
* Polaznici su osposobljeni za samostalnu izradu analize zainteresiranih strana.
* Polaznici su osposobljeni za sudjelovanje u procesu programiranja i razvoja projekata.
 |
| Metode izvedbe obuke | Obuka se može držati kao klasična obuka u učionici ili webinar.Teorijski dio (prezentacije) i praktični dio (vježbe). Praktični dio treba trajati cca 50% vremena ukupnog trajanja obuke. Ukoliko se obuka drži u formi webinara, skraćenje njezinog trajanja treba biti provedeno na način da se osigura razmjerno pokrivanje cjelokupnog sadržaja. |